کوڕەکە

کوڕەکە (بە ئینگلیزی: The Childe) فیلمێکی ٢٠٢٣ی کۆریای باشوورە لە جۆری نیۆ نوار و ئەکشن. لە دەرهێنانی پارک هون جۆنگ و لە ڕۆڵگێڕانی کیم سیۆن هۆ و کانگ تای جو هەروەها کیم کانگ وو و گۆ ئارا. لە ٢١ی حوزەیرانی ٢٠٢٣ لە سینەماکان نمایشکرا.

 کورتە 
چیرۆکەکەی باس لە مارکۆ هان دەکات کە بۆکسێنەرێکە و ڕابردوویەکی ئاڵۆزی هەیە، باوکی کۆرییە و دایکی فلیپینییە، بە شەڕکردن لە ناو یاریگا نایاساییەکانی فلیپین سەرگەردان بووە. مارکۆ لەگەڵ دایکە نەخۆشەکەی لە فلیپین دەژی. لە مێژە بەدوای باوکی دەگەڕێت، بۆ ئەوەی پارەی نەشتەرگەرییەکەی دایکی بدات، بەڵام گەڕانەکانی بێ سوودە، دوای ئەوەی بەهۆی شەڕێکەوە لەگەڵ باندەکان لە نەخۆشخانە دەخەوێت، پارێزەرێک لێی نزیک دەبێتەوە و پێی دەڵێت کە ئەو نوێنەری باوکێتی. لەناو فڕۆکەکە، چاوی بە پیاوێک دەکەوێت کە زیاتر دەزانێت لەوەی دەردەکەوێت.

 ئەکتەرەکان 

 کیم سیۆن هۆ وەک خانەدانەكە
 کانگ تای جو وەک مارکۆ هان
 کیم کانگ وو وەک هان یی سا
 گۆ ئارا وەک یۆن جو. ژنێکی نهێنی
 لی کی یۆنگ وەک کیم سیۆن سانگ
 هیۆ جۆن سۆک وەک ئەندرۆ کانگ (کانگ وون-سۆک)، پارێزەری هان یی سا
 جەستن هارڤی وەک پیاوێکی ڕۆژئاوایی. کە ئۆفەرێک دەدات بە مارکۆ کە ناتوانێت ڕەتی بکاتەوە
 جیۆنگ ڕا ئێل وەک هان گا یۆنگ، خوشکی بچووکی یی سا
 کارۆلین ماگبۆخۆس وەک دایکی مارکۆ

 بەرهەم هێنان 
یەکەم خوێندنەوەی سیناریۆی فیلمەکە لە ٣ی کانوونی دووەمی ٢٠٢١ بەڕێوەچوو و وێنەگرتنی لە ١٠ی کانوونی دووەمی ٢٠٢١ دەستیپێکرد. شوێنی وێنەگرتنی فیلمەکە لە یانگسیۆنگ، گۆکسیۆنگ، دوورگەی جیجو و دەرەوەی وڵات بووە. کیم سیۆن هۆ لە ٣١ی ئازاری ٢٠٢٢ بەرەو تایلەند بەڕێکەوت، بۆ وێنەگرتنی فیلمەکە.

 بڵاوکردنەوە 
لە سەرەتادا فیلمەکە ناوی Sad Tropic بوو، لە ٣٠ی تشرینی دووەمی ٢٠٢٢، دابەشکەری فیلمەکانی Next Entertainment World ناونیشانە نوێیەکەی فیلمەکەی ڕاگەیاند بە ناوی The Childe کە بڕیاریاندا فیلمەکە لە ساڵی ٢٠٢٣ نمایش بکرێت.

لە ١٦ی ئایاری ٢٠٢٣ ڕاگەیەندرا کە فیلمەکە لە ٢١ی حوزەیرانی ٢٠٢٣ بە لە سینەماکانی کۆریای باشوور و تایوان نمایش دەکرێت. هەروەها لە فلیپین لە ٥ی تەمموز نمایش دەکرێت. 

 کاردانەوەکان 
لە ماڵپەڕی کۆکردنەوەی پێداچوونەوەکان ڕاتن تۆمەیتۆز، فیلمەکە خاوەنی ڕیزبەندی پەسەندکراوە کە ١٠٠٪ لە کۆی پێداچوونەوەی ١١ ڕەخنەگر.

لە ١١ی تەمموزی ٢٠٢٣ کۆمپانیای سی بی ئای پیکچەرز ڕایدەگەیاند کە فیلمی The Childe دووەم فیلمی کۆریای باشوورە کە زۆرترین داهاتی هەیە لە ئیندۆنیزیا.

 بەستەرە دەرەکییەکان 
فیلمەکە لە بنکەدراوەی ئینتەرنێتی فیلمەکان.

فیلمەکە لە هان سینەما.

فیلمەکە لە داوم کۆریا.

فیلمەکە لە تەماتە ڕزیوەکان.

 سەرچاوەکان 

پۆل:ئەو فیلمانەی لە تایلەند وێنەیان گیراوە